**Obaveštenje**

o realizaciji akreditovanog programa obuke:  **,,Socijalni mentor – pristup radnoj integraciji ranjivih društvenih grupa”**

Obaveštavamo vas da će se održati 2 obuke po program **,,Socijalni mentor – pristup radnoj integraciji ranjivih društvenih grupa”.** Prva obuka zakazana je za: 8. i 9. april 2024 godine , a druga za 10. i 11. april 2024.god. Obuka će se održati u sali Zavoda za socijalnu i dječju zaštitu Crne Gore u Podgorici, Podljubović bb.

*Cilj* programa obuke je senzibilizacija i ojačavanje kapaciteta i profesionalnih vještina stručnih radnika i stručnih saradnika za obavljanje socijalnog mentorstva sa osobama iz teže zapošljivih društvenih grupa. *Zadaci* programa su osposobljavanje stručnjaka i stručnih saradnika za obavljanje posla socijalnog mentora, kao veoma važne karike u procesu zapošljavanja ranjivih društvenih grupa. Programom obuke učesnici stiču kompetencije za rad sa ranjivim društvenim grupama, kao i razumijevanje njihove specifične pozicije u kontekstu otežanog zapošljavanja. Nakon završenog programa obuke učesnici će moći da učestvuju u različitim fazama procesa mentorstva, kao i da primenjuju instrumente procene koji omogućavaju facilitaciju promjene.

Realizacijom ovog programa obuke očekuju se pozitivni ishodi u odnosu na: socijalne mentore,osobe iz teško zapošljivih grupa, porodice korisnika usluge i društvene zajednice u celini.

Ciljnu grupu ovog programa čine stručnjaci, stručni saradnici, stručni radnici Centra za profesionalnu rehabilitaciju i/ili centara za radno osposobljavanje, kao i stručnjaci iz oblasti ljudskih resursa i stručnjaci iz oblasti mentalnog zdravlja.

Program obuke obuhvata realizaciju sledećih pet metodskih jedinica koje zajedno predstavljaju cjelinu predviđenog programa obuke: Uloga socijalnog mentora u procesu radne integracije ,Participacija socijalnog mentora u različitim fazama mentorstva ,Kreiranje individualnog plana radne integracije i zapošljavanja, Izazovi u procesu implementacije socijalnog mentorstva i Instrumenti procjene socijalnog mentora.

 Autor i realizatori Programa obuke su Goran Rojević, dipl. defektolog i stručni radnik i Sašenka Mirković, dipl.defektolog i stručni radnik u Humanitarnoj organizaciji,,Dečje srce” sa dugogodišnjim iskustvom u radu sa osobama sa smetnjama u razvoju u Srbiji.

Planirano vrijeme realizacije predloženog programa obuke za stručne radnike, stručne saradnike i stručnjake iz oblasti ljudskih resursa je 16 radnih sati, što podrazumijeva realizaciju sadržaja tokom dva radna dana, sa po 8 sati. Maksimalni broj učesnika na obuci je 20 osoba.

Obuke je besplatna za učesnike.

Prijava kandidata vrši se mailom do 5. aprila 2024. godine na e-mail adresu Zavoda za socijalnu i dječju zaštitu crnagorazavod@gmail.com

U prijavi je potrebno navesti ime i prezime, stručnu spremu i poslove koje obavlja, kao i naziv instuticije iz koje kandidat dolazi.

Prilog: Agenda